ROMANIA

JUDETUL NEAMT

COMUNA ION CREANGA

PRIMAR

**PROIECT DE HOTĂRÂRE**

 **Nr. 30 din 16.04.2024**

**Pentru aprobarea Notei conceptuale , Temă de proiectare privind necesitatea si oportunitatea realizării obiectivului de investitii : «Modernizare strazi in comuna Ion Creangă , jud. Neamț, lot 1 si lot 2 » precum si aprobarea Devizului general privind cheltuielile**

 **necesare realizarii acestuia.**

 Analizând temeiurile juridice :

* Art. 44 alin.(1) si urmatoarele din Legea nr. 273 /2006 privind finanţele publice locale , cu modificările şi completarile ulterioare  ;
* H.G nr. 907 / 2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificarile si completarile ulterioare ;
* Legea nr. 98 /2016 , privind achizitiile publice cu modificarile si completarile ulterioare.
* H.G nr. 395/ 2016 pentru aprobarea normelor metodologice de aplicare a prevederilor referitoare la atribuirea contractelor de achizitie publica / acord - cadru din Legea nr. 98 / 2016 , privind achiziţiile publice cu modificarile si completarile ulterioare ;
* Legii nr. 50/ 1991 privind autorizarea executării lucrărilor de construcţii, republicata cu modificarile si completarile ulterioare ;
* O.G nr.43/1997 privind regimul drumurilor, republicata cu modificarile si completarile ulterioare,

 Ținând cont de :

* H.C.L nr. 13 din 12.04.2024 pentru aprobarea bugetului local al Comunei Ion Creanga , pentru anul 2024 , cu modificările și completările ulterioare;
* H.C.L nr. 121 din 27.12.2017 ptr aprobarea inventarului domeniului public al comunei Ion Creanga, cu modificarile si completarile ulterioare.

 Luând act de :

* Referatul de aprobarea al primarului comunei , inregistrat la nr. 4297 din 16.04.2024 ,
* Raportul de specialitate, inregistrat la nr. 4298 din 16.04.2024,
* avizul pentru legalitate ,intocmit de secretarul general al UAT ;

- avizele favorabile al comisiilor de specialitate ale Consiliului local .

 In temeiul dispozitiilor art.129 alin.(2) ,lit.” b ”; alin.(4) lit.”d” , art.139 alin.(1) , art. 140, alin.(1) , precum și al art. 196, alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019 :

**PROPUN :**

 **Art. 1** Se aprobă Nota conceptuala privind necesitatea si oportunitatea realizării obiectivului de investitii «Modernizare străzi in comuna Ion Creangă , jud. Neamț, lot 1 si lot 2 » prevazuta in anexa nr. 1 si 2 la prezenta .

 **Art.2** Se aproba Tema de proiectare privind necesitatea si oportunitatea realizării obiectivului de investitii «Modernizare strazi in comuna Ion Creangă , jud. Neamț lot 1 si lot 2 » prevazuta in anexa nr. 3 si 4 la prezenta .

 **Art. 3** Se aproba Devizul general privind cheltuielile necesare realizarii obiectivului de investitii «Modernizare strazi in comuna Ion Creangă , jud. Neamț lot 1 si lot 2 » prevazuta in anexa nr. 5 si 6 la prezenta .

 **Art. 4** Primarul comunei Ion Creangă , judeţul Neamt , prin compartimentele din cadrul aparatului de specialitate va asigura aducerea la îndeplinire a prevederilor prezentei hotărâri.

 **Art. 5** Secretarul general al UAT va comunica prezenta instituţiilor si persoanelor interesate.

INITIATOR PROIECT ,

PRIMAR

 Dumitru- Dorin TABACARIU

 ROMANIA

 JUDETUL NEAMT

 PRIMARIA COMUNEI ION CREANGA

 Nr. 4297 din 16.04.2024

**REFERAT DE APROBARE**

**al Proiectului de Hotărâre pentru** **aprobarea Notei conceptuale , Temă de proiectare privind necesitatea si oportunitatea realizării obiectivului de investitii : «Modernizare strazi in comuna Ion Creangă , jud. Neamț, lot 1 si lot 2 » precum si aprobarea Devizului general privind cheltuielile necesare realizarii acestuia.**

Strazile , fiind de interes local, traficul este redus şi se rezumă la circulaţia vehiculelor cu tracțiune animală și autovehiculelor locuitorilor din zonă şi a autovehiculelor ocazionale atunci când starea drumurilor este favorabilă.

Traficul auto se desfăşoara greoi mai cu seama în anotimpul rece și în perioadele cu precipitații abundente.

Sub acțiunea traficului și a factorilor climatici, suprafața drumurilor s-a degradat, prezentând defecțiuni grave, ceea ce face ca în timpul primăverii și toamna circulația vehiculelor și a pietonilor să fie îngreunată.

Datorită inconveniențelor enumerate circulația vehiculelor și a pietonilor se desfășoară necorespunzator din punct de vedere al siguranței și confortului, necesitând modernizarea drumurilor.

**Necesitatea promovării investiţiei survine** din dorința de creștere a valorii terenurilor din zonă, atragerea de noi investitori, dezvoltarea de noi afaceri locale și stoparea migrării populației rurale către zonele urbane.

**Oportunitatea proiectului** au fost definite din perspectiva mai multor criterii, cele mai importante fiind: piaţa, piaţa muncii şi dezvoltarea infrastructurii locale

Modernizarea strazilor va determina:

* îmbunatațirea circulației;
* creșterea calității serviciilor publice;
* atragerea de noi investitori;
* va fi influenţată benefic activitatea economico-comercială;
* stoparea migrării populaţiei active;
* facilitarea accesului persoanelor și autovehiculelor;
* îmbunătăţirea accesibilităţii pe în zonă.

Planul Urbanistic General al Comunei Ion Creangă este un proiect care face parte din programul de amenajare a teritoriului şi de dezvoltare a comunei care cuprinde analiza, reglementările şi Regulamentul Local de Urbanism pentru întreg teritoriul administrativ al unităţii din intravilan. În urma consultării acestuia, se constată faptul că drumurile propuse prin prezenta documentație, fac parte din strategia locală de dezvoltare aprobată, corespunzătoare domeniului de investiții.

Obiectul prezentei documentații il reprezintă strazile din Comuna Ion Creangă pe o lungime de 13,808 km, situate în intravilanul Comunei Ion Creangă, conform inventarului domeniului public cu respectarea Planului Urbanistic General.

Proiectul propus tratează aspecte legate de dezvoltarea infrastructurii de transport rutier, legătura locuitorilor comunei cu zonele dezvoltate, accesul facil al autovehicolelor destinate situațiilor de urgență, creștere atractivității și competivității zonei.

 Obiectivele specifice ce se propun a se atinge prin realizarea acestei investiţii sunt următoarele:

-Modernizarea strazilor va contribui la diminuarea tendințelor de declin social și economic și la îmbunătățirea nivelului de trai în zonă;

-Îmbunătățirea condițiilor de trai pentru locuitorii din zonă și stoparea fenomenului de depopulare şi migrare a locuitorilor spre zonele urbane;

**Implementarea proiectului** va conduce la atingerea obiectivelor enumerate mai sus astfel:

-Modernizarea structurii rutiere a strazilor astfel încât să satisfacă cerinţele actuale de trafic;

-Îmbunătăţirea condiţiilor de circulaţie auto pentru traficul local şi ocazional în condiţii de vreme nefavorabila.

-Prin amenajarea strazilor s-a avut în vedere îmbunătăţirea condiţiile de transport ceea ce duce la:

 -creşterea frecvenţei şcolare,

 -scăderea abandonului şcolar,

 -facilitarea accesului la serviciile medicale.

 -stimularea activităţii economice şi posibilitatea de atragere a investiţiilor.

-Prin modernizarea strazilor se reduce timpul de deplasare în cazul intervenţiilor de urgenţă cu maşini speciale de pompieri şi salvare.

-Prin modernizarea strazilor nu vor mai exista făgaşe unde apa bălteşte mult timp după oprirea unei ploi, făcând foarte grea desfăşurarea circulaţiei rutiere.

-Prin modernizarea strazilor se vor diminua suspensiile din aer din timpul perioadelor secetoase de vară, astfel ameliorându-se calitatea mediului prin diminuarea unei surse importante de poluare din intravilanul comunei.

 Prin modernizarea strazilor va fi consolidată capacitatea de acoperire a nevoilor de circulaţie la nivel local, nevoi pe care le enunţăm în cele ce urmează:

-Strazile au structura alcătuită din balast, ceea ce are un efect defavorabil asupra asigurării condiţiilor de siguranţă şi confortul circulaţiei, dar şi asupra activităţilor socio-economice din zonă. Această situaţie influenţează negativ asupra tuturor activităţilor cât şi asupra nivelului de trai al locuitorilor din zonă.

-Strazile care fac obiectul prezentei documentaţii reprezintă accesul la un număr mare de gospodării şi totodată constituie o cale de circulaţie rutieră folosită de locuitorii acestei zone pentru aprovizionare şi comunicare cu celelalte zone ale comunei;

-Modernizarea strazilor va contribui la îmbunătăţirea aspectului general al comunei Ion Creangă, iar noua stare tehnică va avea un aport favorabil în privinţa ocrotirii mediului prin reducerea noxelor produse de motoarele cu combustie internă aflate în sarcină sporită datorită stării necorespunzătoare a suprafeţei de rulare, prin reducerea prafului şi a zgomotului, neajunsuri produse de circulaţia pe stradă;

-Traseul prezentat pentru modernizare se încadrează în priorităţile comunei Ion Creanga , judeţului Neamț privind dezvoltarea reţelei rutiere de interes local;

- Din punctul de vedere al regimului juridic al terenurilor pe care se execută lucrările, acestea sunt incluse în proprietatea publică a comunei Ion Creangă.

 Va propun spre aprobare Proiectul de hotarare pentru aprobarea Notei conceptuale , Temă de proiectare privind necesitatea si oportunitatea realizării obiectivului de investitii : «Modernizare strazi in comuna Ion Creangă , jud. Neamț, lot 1 si lot 2 » precum si aprobarea Devizului general privind cheltuielile necesare realizarii acestuia.

 PRIMAR

Dumitru- Dorin TABACARIU

 ROMANIA

 JUDETUL NEAMT

 PRIMARIA COMUNEI ION CREANGA

 Nr. 4298 din 16.04.2024

 **RAPORT DE SPECIALITATE
La Proiectul de Hotărâre pentru aprobarea Notei conceptuale , Temă de proiectare privind necesitatea si oportunitatea realizării obiectivului de investitii : «Modernizare strazi in comuna Ion Creangă , jud. Neamț, lot 1 si lot 2 » precum si aprobarea Devizului general privind cheltuielile necesare realizarii acestuia.**

 La momentul de faţă străzile propuse spre modernizare nu corespund cerinţelor de trafic existând denivelări pe partea carosabilă din cauza apelor puviale.

Circulaţia se face pe străzile din balast degradate pe care se circulă pe tot timpul anului dar cu restricţii de viteză din cauza îmbrăcăminţii care poate produce accidente prin dislocarea segmentelor din dale şi datorită neamenajării corespunzătoare în plan şi spaţiu a curbelor.

 La proiectarea, execuţia şi intervenţiile asupra străzilor se va ţine seama de categoriile funcţionale ale acestora, de traficul rutier, de siguranţa circulaţiei, de normele tehnice, de factorii economici, sociali şi de apărare, de utilizarea raţională a terenurilor, conservarea şi protecţia mediului înconjurător şi de planurile de urbanism şi de amenajarea teritoriului aprobate potrivit legii, precum şi de normele tehnice în vigoare pentru adaptarea acestora la cerinţele persoanelor handicapate şi de vârsta a treia.

 In conformitate cu cerinţele funcţionale stabilite prin reglementări tehnice este necesar respecrarea:

* O.G. nr. 43/1997 republicata, privind regimul drumurilor.
* Legea nr.13 din 26 iulie 1974 – legea drumurilor.
* Legea 10/1995 si Legea177/2015 (completarea Legii 10) privind calitatea in constructii.
* Legea 137 /1995 – privind protecţia mediului.

Lucrările propuse prin prezenta documentație nu afectează în nici un fel calitatea apelor, aerului neexistând surse de poluanţi şi concentraţii de poluanţi rezultaţi pe faze tehnologice şi de activitate.

 Conform Devizului general al cheltuielilor necesare realizarii obiectivului de investitie :

* **Modernizare strazi in comuna Ion Creanga , lot 1, in lungime de 8,294 km** cu o valoare de 19.170.630,76 lei cu TVA, d.c C + M =14.072.191,34 lei cu TVA ,
* **Modernizare strazi in comuna Ion Creanga lot 2 in lungime de 5,514 km** cu o valoare de 11.895.157,45 lei cu TVA , d.c C+M = 8.694.986,89 lei cu TVA ,

 Fata de cele aduse la cunostinta, propun spre dezbatere si aprobare Consiliului Local al, proiectul de hotarare in forma si continutul prezentat prezentata.

INTOCMIT

Sergiu ARHIP

**AVIZ**

**privind avizul de legalitate la proiectul de hotărâre pentru aprobarea Notei conceptuale , Temă de proiectare privind necesitatea si oportunitatea realizării obiectivului de investitii : «Modernizare strazi in comuna Ion Creangă , jud. Neamț, lot 1 si lot 2 » precum si aprobarea Devizului general privind cheltuielile necesare realizarii acestuia.**

 În conformitate cu prevederile art.243 alin.(1) lit.”a” din O.U.G nr.57/ 2019 privind Codul administrativ , înaintez consiliului local prezentul aviz.

 Analizând proiectul de hotărâre inițiat de primarul comunei Ion Creanga , am constatat că sunt îndeplinite condiţiile de fond și de formă ale proiectului de hotărâre :

* S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare ;
* Este iniţiat de dl. primar, conf.art. 136 alin.(1) din O.U.G nr.57/ 2019 privind Codul administrativ ,

 Este elaborat conform : 129 alin.(2) ,lit.” b ”; alin.(4) lit.”d” ,art.139 alin.(3) li.”a” , art. 140, alin.(1) , precum și al art. 196, alin.(1) lit. „a” , art. 197, art. 240 , si art. 243 din Codul administrativ aprobat prin Ordonanta de Urgenta a Guvernului nr. 57 din 03.07.2019 , cu modificarile si completarile ulterioare ,

 Tinând cont ca proiectul de hotărâre, este insotit de referatul de aprobare al primarului comunei si de raportul compartimentului de specialitate , consider că sunt îndeplinite condiţiile şi avizez favorabil proiectul de hotărâre pentru aprobarea Notei conceptuale , Temă de proiectare privind necesitatea si oportunitatea realizării obiectivului de investitii : «Modernizare strazi in comuna Ion Creangă , jud. Neamț, lot 1 si lot 2 » precum si aprobarea Devizului general privind cheltuielile necesare realizarii acestuia.

Ion Creanga , la data de 16.04.2024

 SECRETAR GENERAL

Mihaela Niță